Photo by NeONBRAND on Unsplash .td_uid_2_6137ca37bea7c_rand.td-a-rec-img{text-align:left}.td_uid_2_6137ca37bea7c_rand.td-a-rec-img img{margin:0 auto 0 0} Raġel ta' 49 sena ġie kkundannat 20 xahar ħabs wara li nstab ħati seraq minn sit ta' kostruzzjoni f'Santa Venera. Ir-raġel kien akkużat li seraq diversi biċċiet ta' għodda, għamel ħsara fuq propjetà, daħal fi propjetà mingħajr permess kif ukoll li sar reċediv. Il-każ seħħ fit-8 t'Awwissu li għadda bejn is-2pm u d-9pm. Fil-Qorti l-vittma spjega li l-akkużat seraq chaser, mixer tat-tajn u vibrator tal-konkos li l-valur tagħhom huwa ta' €635. Il-vittma spjega li l-akkużat għamel ħsara ta' €60 fil-propjeta wkoll. L-akkużat ammetta l-akkużi kollha kontrieh u qal li kien lest li jħallas lill-vittma lura. Min-naħa tagħha, il-Maġistrat Gabriella Vella kkundannat lill-akkużat 20 xahar ħabs kif ukoll li jħallas lura lill-vittma s-somma ta' €695 f'pagamenti ta' €70 fix-xahar wara li jiskonta s-sentenza. Il-prosekuzzjoni kienet immexxi mill-ispettur Andy Rotin. .td_uid_3_6137ca37bef4d_rand.td-a-rec-img{text-align:left}.td_uid_3_6137ca37bef4d_rand.td-a-rec-img img{margin:0 auto 0 0}